অঘোরনাথ গুপ্ত
ব্রজসুন্দর মিত্র ১৮৫৭ খ্রিঃ ঢাকার আর্মেনিয়াটোলায় একটি বাড়ি কিনে সেখানে ব্রাহ্মসমাজের অধিবেশন বসাতে শুরু করেন। ১৮৬৩ খ্রিঃ এই বাড়িটি একটি ব্রাহ্ম বিদ্যালয়ে রূপান্তরিত হয়। অঘোরনাথ এই বিদ্যালয়ে দশ মাস শিক্ষকতা করেন। তাঁর প্রেরণায় যাঁরা ব্রাহ্মসমাজে যোগদান করেছিলেন তাঁদের মধ্যে বঙ্গচন্দ্র রায় এবং ভুবনমোহন সেনের নাম উল্লেখযোগ্য। এই সময়েই দুই ভাই কালীমোহন দাস এবং দুর্গামোহন দাস ঢাকায় এসে প্রভাবশালী বক্তৃতার মাধ্যমে ব্রাহ্মধর্ম প্রচার শুরু করেন। কেশবচন্দ্র সেন আসেন ১৮৬৫ খ্রিস্টাব্দে এবং ব্রাহ্মদের ক্রমবর্ধমান প্রভাবের প্রতিক্রিয়ায় ব্রাহ্ম-বিদ্বেষও বৃদ্ধি পায়।
অঘোরনাথ গুপ্ত
১৮৬৯ খ্রিস্টাব্দে কেশবচন্দ্র সেন তাঁর মিশনারিদের মধ্য থেকে চারজনকে চারটি বিশ্ব-ধর্মের 'অধ্যাপক' নিযুক্ত করেনː হিন্দুধর্মের জন্য গৌরগোবিন্দ রায়, খ্রিস্টধর্মের জন্য প্রতাপচন্দ্র মজুমদার, ইসলাম ধর্মের জন্য গিরিশ চন্দ্র সেন এবং বৌদ্ধধর্মের জন্য অঘোরনাথ গুপ্ত। পরবর্তীকালে ত্রৈলোক্যনাথ সান্যাল 'সঙ্গীতের অধ্যাপক' নিযুক্ত হন।